അങ്ങനെ പറയേണ്ടായിരുന്നുവെന്ന് ധ്യാന് വിചാരിക്കുന്നുണ്ടാവും, പ്രതികരണവുമായി നവ്യ സോഷ്യല് മീഡിയയുടെ കടന്ന് വരവോടുകൂടി പഴയ പാട്ടുകളും,ചിത്രങ്ങളും അഭിമുഖങ്ങളുമൊക്കെ വൈറലാകുന്നത് പതിവാണ്. ഇപ്പോഴിത അത്തരത്തില് ചര്ച്ചചെയ്യപെടുന്നത് മലയാള സിനിമയിലെ താര സഹോദരങ്ങളായ വിനീത് ശ്രീനിവാസന്റെയും ധ്യാന് ശ്രീനിവാസന്റെയും അഭിമുഖമാണ്.ഏകദേശം 15 വര്ഷങ്ങള്ക്ക് മുന്പുള്ള അഭിമുഖത്തില് ധ്യാന് തന്റെ ക്രഷിനെകുറിച്ച് പറയുന്നതാണ് വീഡിയോ ഇപ്പോള് വൈറലാകാന് കാരണം. തനിക്ക് ക്രഷ് തോന്നിയത് മലയാളത്തിലെ പ്രിയ നായിക നവ്യനായരോടാണ് എന്ന രീതിയിലാണ് ധ്യാന് അഭിമുഖത്തില് സംസാരിച്ചത്. ഈ വീഡിയോയെ കുറിച്ച് ചോദിച്ചപ്പോള് നവ്യ പറഞ്ഞതും ഇപ്പോള് ആരാധകര് എറ്റെടുത്തിട്ടുണ്ട്. വീഡിയോ കണ്ടിരുന്നു, എന്റെ വാട്സാപ്പില് രണ്ട് ദിവസം ഫുള് അതായിരുന്നു. ഇപ്പോള് ധ്യാന് വിചാരിക്കുന്നുണ്ടാവും അയ്യോ, അങ്ങനെ പറയേണ്ടായിരുന്നുവെന്ന് എന്നാണ് നവ്യനായര് ഈ വീഡിയോയെ കുറിച്ച് ഓര്മ്മിപ്പിച്ച മാദ്ധ്യമങ്ങള്ക്ക് മറുപടി നല്കിയത്.സ്റ്റാര് എന്ന ചിത്രം കാണാനായി തിയേറ്ററില് എത്തിയപ്പോഴാണ് നവ്യയുടെ പ്രതികരണം. നന്നായി നിര്മ്മിച്ച ഒരു മികച്ച ചിത്രമാണ് സ്റ്റാര് എന്നും താരം പറഞ്ഞു.